પણ ખબર નહીં કેમ, મને આજે તમારી બહુ યાદ આવી રહી છે. તૃપ્તિ, બારમું ધોરણ પૂરું થયું કે તરત મેં જીદ્દ કરી હતી કે મારે બહાર ભણવા જવું છે. ઘેર રહીને ભણવા કરતાં મેટ્રો-સિટીની કોલેજ-લાઇફનો અનુભવ કરવો છે. મેં નક્કી કર્યુ હતું કે તમે લોકો મને ના પાડશો તો હું ગમે તે ભોગે મારી વાત મનાવીશ. એન્જીનિયરીંગની સારામાં સારી કોલેજ આપણે ત્યાં હોવા છતાં મેં બહારગામ એકલા રહેવાનાં મોહને કારણે ત્યાં એડમિશન ન લીધું.